Rossiyaning Sankt-Peterburg shahri Konfederatsiyalar Kubogi-2017 musobaqasini o‘tkazish huquqidan mahrum qilinishi mumkin. «Fontanka.ru» internet-nashri bergan ma’lumotga ko‘ra, aprel oyi boshida Krestovsk orolidagi stadionni tekshirish uchun FIFA inspeksiyasi vakillari tashrif buyurishadi. Agar shu jarayonda FIFAni natijalar qoniqtirmasa, Peterburgni Konfederatsiyalar Kubogi-2017 musobaqalariga mezbonlik qilishdan mahrum etish masalasi ko‘tariladi. «FIFA komissiyasining kelishidan xavotirli holatlar yetarlicha, asosan transport harakati — ko‘prik, metro, avtomobil to‘xtash joylarining yo‘qligi — shahardan Konfederatsiyalar Kubogi-2017 musobaqasini o‘tkazish imkoniyatini tortib olishga sabab bo‘lishi mumkin. Moskvadagi «Lujniki» stadioni ularga ko‘proq yoqishi aniq. Bu fakt», – deydi «Rossiya-2018» tashkiliy qo‘mitasi vakillaridan biri.